Nærings- og energidepartementet

Nærings- og energidepartementet er et tidligere norsk departement.

Det ble opprettet 1. januar 1993 under Gro Harlem Brundtland sin tredje regjering ved en samanslåing av Næringsdepartementet og Olje- og energidepartementet.

Nærings- og energidepartementet ble nedlagt 31. desember 1996 under Regjeringen Jagland. Fra 1. januar 1997 ble det erstattet av Nærings- og handelsdepartementet og Olje- og energidepartementet.

Historie 

Nærings- og energidepartementet har røtter tilbake til 1846 med Departementet for det Indre.

Andre departement med ansvar for næringssaker:

Departementet for utenrikske saker, handel, sjøfart og industri eller Handelsdepartementet fra 1903 til 1905
 Departementet for handel, sjøfart og industri eller Handelsdepartementet fra 1905 til 1913
 Departementet for sosiale saker, handel, industri og fiskeri eller Sosialdepartementet fra 1913 til 1916
 Departementet for handel, sjøfart, industri, håndverk og fiskeri eller Handelsdepartementet fra 1916 til 1947
 Industridepartementet fra 6. desember 1947 til 31. desember 1988
 Næringsdepartementet fra 1. januar 1989 til 31. desember 1992
 Nærings- og energidepartementet fra 1. januar 1993 til 31. desember 1996
 Nærings- og handelsdepartementet fra 1. januar 1997 til 31. desember 2013
 Nærings- og fiskeridepartementet fra 1. januar 2014

Tidligere norske departementer